CELEX: 62012TN0118
Language: mt
Date: 2012-03-14 00:00:00
Title: Kawża T-118/12: Rikors ippreżentat fl- 14 ta’ Marzu 2012 — ANKO vs Il-Kummissjoni

12.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/19
            
         Rikors ippreżentat fl-14 ta’ Marzu 2012 — ANKO vs Il-Kummissjoni
   (Kawża T-118/12)
   2012/C 138/36
   Lingwa tal-kawża: il-Grieg
   
      Partijiet
   
   
      Rikorrenti: ANKO Anonymos Etairia Antiprosopeion Emporiou kai Viomichanias (Ateni, il-Greċja) (rappreżentant: V. Christianos, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tikkonstata li d-deċiżjoni tal-Kummissjoni li ma tipproċedix għall-ħlas tal-bilanċ tal-għajnuna finanzjarja mogħtija lir-rikorrenti skont il-kuntratt “PERceptive Spaces promoting iNdependent Aging (PERSONA)”, tal-ammont ta’ EUR 6 752,74, tikkostitwixxi ksur tal-obbligi kuntrattwali tagħha;
            
         
               —
            
            
               tordna lill-Kummissjoni tħallas lir-rikorrenti l-ammont ta’ EUR 6 752,74, għall-ispejjeż li din tal-aħħar kellha ssostni waqt ir-raba’ perjodu ta’ referenza tal-proġett PERSONA, flimkien mal-interessi previsti fil-klawżola II.28(7) tal-Anness II tal-kuntratt, mid-data tan-notifika ta’ dan ir-rikors;
            
         
               —
            
            
               tikkundanna lill-Kummissjoni Ewropea għall-ispejjeż sostnuti mir-rikorrenti.
            
         
      Motivi u argumenti prinċipali
   
   Dan ir-rikors jirrigwarda r-responsabbiltà tal-Kummissjoni li tirriżulta mill-kuntratt Nru 045459 dwar l-implementazzjoni tal-proġett “PERceptive Spaces promoting iNdependent Aging (PERSONA)”, skont l-Artikolu 272 TFUE.
   Konkretament, ir-rikorrenti ssostni li, għalkemm il-Kummissjoni Ewropea wettqet l-obbligi kuntrattwali tagħha fl-intier tagħhom u kif suppost, hija ssospendiet il-ħlas favur ANKO, mingħajr ma kienet awtorizzata li tagħmel dan u bi ksur tal-kuntratt iċċitat iktar ’il fuq kif ukoll tal-prinċipju ta’ bona fide. Għal din ir-raġuni, ANKO ssostni li l-Kummissjoni Ewropea għandha tħallasha l-ammont ta’ EUR 6 752,74, flimkien mal-interessi previsti fil-klawżola II.28(7) tal-Anness II tal-kuntratt prinċipali.